Lucius Caecilius Metellus

Lucius Caecilius L.f. Metellus (natus saeculo 3 a.C.n., mortuus anno 221 a.C.n.) fuit vir publicus et rerum politicarum peritus in florente Republica Romana. 

 Familia 
Pater eius Lucius Caecilius Metellus Denter, consul anni 284 a.C.n. erat. Consul anni 206 Quintus Caecilius L.f. Metellus eius filius erat. Qui etiam elogium patris composuit, quod adhuc exstatGaius Plinius Secundus Historia Naturalis VII 139 - 141. Ceteri filii Lucius (tribunus plebis anno 213) et Marcus (praetor anno 206) erant.

 Cursus honorum 
Metellus bis inter Primum Bellum Punicum consul fuit: primo anno 251 a.C.n. cum Gaio Furio Pacilo - Metellus eo anno maxime celebratus est pro Punico principe Hasdrubale vincendo in Panormi pugnaPolybius I 39-40 -, deinde anno 247 cum collega Numerio (Marco) Fabio M.f. Buteone. Hoc anno Lilybaeum obsidebat. Ab anno 243 ad mortem Pontifex Maximus fuit atque anno 224 dictator comitiorum habendorum causa electus est. Anno 241 Palladium statuam e templo Vestae deae servavisse et hoc facto obcaecari dicitur.

 Bibliographia 
 Der Neue Pauly T. 2, c. 884

 Notae 

Categoria:Pontifices Maximi
Categoria:Senatores
Metellus, Lucius
Categoria:Dictatores Romani